Sameiginlegar reglur dagforeldra í Mosfellsbæ sem eru með þjónustusamning við bæjarfélagið Samþykkt á fundi 706. fundi bæjarstjórnar þann 29.11.2017 . 1 ) Vistunargjald greiðist fyrirfram , einn mánuður í senn og skal greitt fyrsta virka dag mánaðarins . Vistunargjald miðast við einn almanaksmánuð . Byrji barn í miðjum mánuði er innheimt fyrir þá virku daga sem barnið er í gæslu . Reikna skal 21,67 virka daga í hverjum mánuði . 2 ) Ef greiðsla vegna vistunar hefur ekki borist dagforeldri fyrir 5. hvers mánaðar er dagforeldri ekki skylt að taka barnið í vistun nema um annað sé samið . Foreldrar þurfa að gera ráð fyrir a.m.k. viku tíma í alögun barns í upphafi vistunar . 4 ) Uppsagnarfrestur beggja aðila er 1 mánuður og miðast við 1. og 15. hvers mánaðar . Fari barn í orlof á öðrum tíma en dagforeldri , skal greiða fyrir barnið þann tíma . Mikilvægt er að foreldrar virði vistunartíma barnsins . Dagforeldri hefur heimild til að innheimta sérstaklega ef barn er sótt of seint samkvæmt gjaldskrá þjónustusamnings . Ítrekuð brot á þessari reglu jafngildir uppsögn af hálfu foreldris . 5 ) Barn þarf að hafa meðferðis hlýjan útifatnað , regnfatnað og aukaföt til skiptanna . Börn eru ekki látin sofa úti í frosti skv. reglum landlæknis . 6 ) Börn skulu ekki horfa á sjónvarp né aðra skjái ss. skjábretti eða snjallsíma , í daggæslunni . 7 ) Dagforeldri ber að passa vel upp á eigur barnanna s.s. fatnað , leikföng , vagna og annað sem tilheyrir barninu en það ber ekki kostnað af því ef eitthvað skemmist eða týnist . 8 ) Foreldrar skulu láta dagforeldri vita sem fyrst og eigi síðar en kl 9:00 ef barnið kemur ekki í vistun þann daginn . 9 ) Dagforeldri ber að bíða í allt að hálfa klukkustund á morgnanna eftir komu barns en eftir þann tíma áskilur það sér rétt til að fara í gönguferð eða aðra útivist án þess að láta foreldri vita eða bíða lengur . 10 ) Dagforeldri getur ekki tekið á móti veiku og / eða vansvefta barni . Ef grunur leikur á að barn sé að veikjast eða beri smit á barnið ekki að mæta í daggæslu . Ef barn veikist eða slasast í daggæslu ber dagforeldri að láta foreldra vita eins fljótt og kostur er og foreldrar sækja þá barnið . Nauðsynlegt er að barnið jafni sig vel af veikindum sínum heima og mæti aftur frískt í daggæslu svo það geti tekið þátt í allri daglegri starfsemi úti sem inni . 11 ) Börnum eru ekki gefin lyf hjá dagforeldri nema brýna nauðsyn beri til . 12 ) Foreldri ber skylda til að láta dagforeldri vita , ef annar en hann kemur að sækja barnið . 13 ) Tilkynna skal foreldri ef gæludýr eru á heimilinu . Gæludýr skulu ávalt vera afsíðis eða fjarri börnunum á meðan á daggæslunni stendur . Gæludýramatur og dallar skulu ekki vera í nálægð við börnin þannig að þau komist í snertingu við það . 14 ) Dagforeldri kaupir slysatryggingu vegna barna í samræmi við reglur Mosfellsbæjar og félags dagforeldra . 15 ) Dagforeldri áskilur sér rétt á veikindaleyfi í allt að 10 daga á starfsárinu án þess að draga það frá vistunargjaldi . Starfsár telst vera frá 1. ágúst til 31. júlí . 16 ) Dagforeldri á rétt á að taka 3 starfsdaga á starfsári . Þar af telst einn dagur vera fræðsludagur sem Fræðsluskrifstofa skipuleggur . Dagsetningar þessara daga skulu liggja fyrir eigi síðar 1. september ár hvert og skulu þeir kynntir foreldrum og fræðsluskrifstofu Mosfellsbæjar . 17 ) Fullur trúnaður skal ríkja milli dagforeldris og forráðamanna um hagi hvors annars . Áríðandi er að upplýsingastreymi sé mikið og óþvingað á milli forráðamanna og dagforeldri því það er nauðsynlegur grunnur fyrir góða samvinnu .